User talk:Wanna Tun Oo/sandbox

ကလေးများ👶🏻နှင့် ဝမ်းပျက်ဝမ်းလျှောရောဂါ🥺

မိုးရာသီဆိုတာ ဝမ်းပျက်ဝမ်းလျှောအဖြစ်အများဆုံးအချိန်ဖြစ်ပါတယ်။ 😔😔 ဒါကြောင့် ဖေဖေမေမေတို့ သိသင့်တဲ့ ကလေးတွေမှာ အဖြစ်များတဲ့ ဝမ်းပျက်ဝမ်းလျှောရောဂါအကြောင်းပြောပြချင်ပါတယ်။ 🗣🗣🗣

⚠️ ဝမ်းပျက်ဝမ်းလျှောရောဂါဆိုတာ “ပုံမှန်မဟုတ်တဲ့ ဝမ်းအရည်တွေ တစ်နေ့ (၂၄ နာရီအတွင်း) ၃ ခါနှင့် အထက်သွားခြင်း” ဖြစ်ပါတယ်။ ⚠️ ကူးစက်ပုံကတော့ အစားအသောက်က တစ်ဆင့်ဖြစ်ပါတယ်။ ဘက်တီးရီးယား၊ ဗိုင်းရပ်စ်၊ သံကောင်တုတ်ကောင်တွေကြောင့် အဖြစ်များပါတယ်။ သောက်နေတဲ့ နို့ သို့မဟုတ် အစာနဲ့ ဓာတ်မတည့်ရင်လဲ ဝမ်းလျှောတတ်ပါတယ်။ 🥺

👶🏻 ကလေးတွေ ဝမ်းလျှောရင် ဘာလုပ်ပေးကြမလဲ?? ၁။ အရေးကြီးတာက ဓာတ်ဆားရည်ကို စနစ်တကျဖျော်ပြီး ဝမ်းသွားသလောက်ပြန်ဖြည့်ရပါမယ်။ ‼️အသက် ၂ နှစ်အောက်ဆို ဝမ်းတခါသွားပြီးရင် ၅၀-၁၀၀ ml လောက်ပြန်တိုက်ရပါမယ်။ အသက် ၂ နှစ်ကျော်ရင် ၁၀၀-၂၀၀ ml တိုက်ပေးပါ။ ‼️အညွှန်းက ရေ ၁ လီတာနဲ့ဖျော်ခိုင်းရင် တခါထဲ ၁ လီတာဖျော်ရပါမယ်။ ခွဲခွဲပြီးမဖျော်ရပါ။ ဘာလို့လဲဆိုတော့ ဓာတ်ဆားဓာတ် မညီမျှရင် အသက်အန္တရာယ်ရှိပါတယ်။ 🚫 တခြားဖျော်ရည်တွေနဲ့လဲ ရောမဖျော်ရပါ။ 🚫 ဓာတ်ဆားဖျော်ထားတာ ၂၄ နာရီကျော်ရင်တော့ ဆက်မတိုက်သင့်ပါ။ 🚫 ကလေးမျက်လုံးဖောင်းလာ မို့လာရင် ဓာတ်ဆားရည် ရပ်ပေးပါ။

၂။ သောက်ရေတစ်ခုပဲ တိုက်တာ၊ သကြားရည်တွေ၊ဆားရည်တွေ၊ ဖျော်ရည်တွေ တိုက်တာ မလုပ်သင့်ပါ။ ❌

၃။ နို့၊ အစာတွေကိုတော့ (ဆရာဝန်က မရှောင်ခိုင်းသေးလျှင်) ဆက်ကျွေးလို့ရပါတယ်။ 👍🏻 တစ်ခါကျွေး ၂-၃ ဇွန်း နည်းနည်း ခဏခဏကျွေးပါ။

၄။ အန်နေလျှင်တော့ အစာကို ပိုဂရုစိုက်ပြီး ကျွေးပေးရပါမယ်။ ပထမတစ်ဇွန်းကျွေးပြီး ခဏစောင့်ကြည့်ပါ။ မအန်တော့မှ တဖြည်းဖြည်း တိုးတိုးပြီး ကျွေးပါ။

၅။ Probiotics (bioflor, kidlac) တိုက်လို့ရပါတယ်။ အူလမ်းကြောင်းကောင်းမွန်စေဖို့လိုအပ်တဲ့ ပိုးမွှားလေးတွေဖြစ်ပါတယ်။ ❌ အဲ့ဒါတွေက ဓာတ်ဆားရည်မဟုတ်ပါ။ ဓာတ်ဆားရည်အစား သောက်လို့မရပါ။ ❌

၆။ 🚫 မိမိသဘောနဲ့ မိမိ ပိုးသတ်ဆေး (antibiotics) မတိုက်ရပါ။ နောက်ပိုင်းမှာ ပိုးသတ်ဆေး မတိုးတာဖြစ်နိုင်လို့ပါ။ 🚫

‼️ ဘယ်အချိန် ဆရာဝန်ပြကြမလဲ?? ‼️ ၁။ ဝမ်းမှာ သွေးတွေ ချွဲတွေပါရင် ၂။ ဖျားရင် ၃။ ဓာတ်ဆားရည်မဝင်ရင် ၄။ ဝမ်း လုံးဝမရပ်ရင် ၅။ အဆက်မပြတ်အန်နေရင် ၆။ ကလေးက ရေအရမ်း ငတ်နေ သောက်နေရင် ၇။ ရေမသောက်နိုင်လောက်အောင် မလန်းပဲ မှိန်းနေ နုံးနေရင် ၈။ မျက်တွင်းကျသွားရင် ၉။ သတိလစ်၊ တက်ရင် ၁၀။ ဆီးမသွားတော့ရင် ၁၁။ ကလေးငယ်တွေမှာ ငယ်ထိပ်ချိုင့်ရင် ဒါမှမဟုတ် အရမ်းဖောင်းနေလျှင် ၁၂။ ဗိုက်ဖောင်းတင်းလာရင် ၁၃။ ဝမ်းသွားတာ ၁၄ ရက်ကျော်နေလျှင် ၁၄။ အဆက်မပြတ် ငိုနေလျှင် အရေးကြီးပါတယ်။ ဆရာဝန်နဲ့ပြသပေးပါ။

✅ ဘယ်လိုကာကွယ်ကြမလဲ?? ✅ ⚠️ အစာသန့်၊ ရေသန့်ဖို့က အရေးကြီးဆုံးပါ။ 🔅ရေကိုကျိုချက်ပြီးမှ တိုက်ပါ။ 🔅အစားအသောက်ကို ပူပူနွေးနွေးကျွေးပါ။ 🔅ယင်နားစာရှောင်ပါ။ 🔅ကျက်အောင်ချက်ပြုတ်ပြီးမှ ကျွေးပါ။ 🔅အစားအသောက်မကိုင်ခင်၊ အိမ်သာသွားပြီး၊ ကလေးအညစ်အကြေးကိုင်ပြီး လက်ကို စနစ်တကျဆေးပါ။

⚠️ ဝမ်းပျက်ဝမ်းလျှောက အသက် ၂ နှစ်အောက်ကလေးတွေမှာ အတွေ့များပါတယ်။ ဒါကြောင့် ကာကွယ်ဆေးကလဲ အရေးကြီးပါတယ်။ ‼️ ၈ လအောက်ကလေးတွေမှာဆို ရိုတာဗိုင်းရပ်စ်ကာကွယ်ဆေး (rota virus vaccine) တိုက်လို့ရပါတယ်။ အခု ၂၀၂၀ ကစပြီး အမျိုးသားကာကွယ်ဆေးထိုး/တိုက် အစီအစဉ်မှာ ထည့်ထားပါတယ်။ အသက် ၂ လနဲ့ ၄ လမှာတိုက်ရပါမယ်။ ☺️